‘n Vrou maak ‘n plan | Toortsie, Kameel en Bokbaaivygie se blog
← Tot voordeel van almal
Die Christen en aanraking →
‘n Vrou maak ‘n plan	Posted on Oktober 23, 2016	by Toortsie Ek geniet die stories in die Ou Testament baie. Soms is dit baie negatiewe goed vir lank en dan skielik val daar ‘n stukkie goud uit.
Vanoggend het ek kliphard gelag vir die stuk wat ek lees en Nastasja Franzen het my oortuig met háár storie oor mans en PMS om hierdie te plaas.
Die het nie meer lekker gegaan in koning Dawid se koninkryk nie. Eers het sy seun, Absolom, probeer om die koningskap te steel.
Toe kom daar ‘n sekere Seba wat dink dis nou sý kans en probeer om met ‘n klomp manne af te skeur van die koningskap. Joab het hom en sy makkers agterná gesit, in die proses sommer vir Amasa ook vermoor, die Seba-span agtervolg tot in Abel-Bet-Maäka. Die Seba-lot is in die stad terwyl die Joabspan die muur ondergrawe om dit te laat inval en só die stad te beleër.
Dis net tóé wat ‘n vrou ‘n plan maak!
Ag, niemand het gedink om haar naam te vra nie. Hulle sê darem sy was ‘n wyse vrou! Mans en hul ego’s!
Sy roep toe vanuit die stad dat sy met Joab wil praat. Hy gaan toe ook nogals om te hoor wat sy wil sê. Sy vra hom wat die probleem is dat hy ‘n gesiene stad in Israel wil uitroei. Hy vertel haar van Seba wat in opstand teen die koning is. Sy sê, wag net so ‘n bietjie …
‘n Rukkie later word Seba se kop oor die stadsmuur gegooi … en … als oor!
Mooi man! 🙂 Doller as kop-af, voorwaar!
2 Samuel 20: 14-22
A Toortsie is a small flashlight, like a torch.	View all posts by Toortsie →	This entry was posted in Vroue in die Bybel and tagged doller as kop-af, Joab, Seba. Bookmark the permalink.	← Tot voordeel van almal
13 Responses to ‘n Vrou maak ‘n plan
HesterLeyNel sê:	Oktober 23, 2016 om 5:31 nm	Eish! Madame Defarge: “He may wear his head or lose it, for any interest I have in him; it is all one to me.” Die Ou Testamentiese verhale kan nogal wreed wees – dit herinner mens amper aan hedendaagse geweld 😀
Antwoord	Toortsie sê:	Oktober 23, 2016 om 5:36 nm	Ja, hulle was verskriklik wreed. En dit kan defnitief nie meer in vandag se tye toegelaat word met die hedendaagse wapens nie. Soms het die oplossing so vinnig en maklik gekom. Lyk dit.
Antwoord	esrohblog sê:	Oktober 23, 2016 om 6:11 nm	Hi Daar! Wil net sê dat daar ‘n paar dinge in die Bybel geskrywe staan wat die meeste “heilige Hansies en Grietjies” onder ons broers en susters sal laat snak na hul asem… Nou met dit in gedagte kan ek maar net sê dat PMS ‘n baie oulike beskrywing in Engels het; “Peed-off Mares Syndrome”.
Antwoord	Toortsie sê:	Oktober 23, 2016 om 7:15 nm	Ja ek het daarná gewonder of ek dit kon waag om dit hier te herhaal! Dit was net vir my lagwekkend toe ek die hele prentjie so voor my sien afspeel. Seker nie veronderstel om lagwekkend te wees nie! In nou se dae sal daar vreeslike ‘revenge’ wees as so iets gebeur, daar sal geen einde aan wees nie!
Antwoord	seegogga sê:	Oktober 23, 2016 om 8:33 nm	goeie genade!
Antwoord	Toortsie sê:	Oktober 23, 2016 om 9:23 nm	Daar’s ‘n ander vrou wat ‘n tentpen ook skeef ingeslaan het … in Rigters! Rof!
Antwoord	Toortsie sê:	Oktober 23, 2016 om 9:24 nm	Ek moet dalk ‘n reeks skryf oor al die rowwe vroue in die Bybel!
Antwoord	seegogga sê:	Oktober 23, 2016 om 10:59 nm	sjoe. Dit sal ‘n dik boek wees!
Antwoord	Toortsie sê:	Oktober 24, 2016 om 6:48 vm	!
Antwoord	Natasja Franzsen sê:	Oktober 24, 2016 om 6:16 nm	Skryf asb daai boekToortsie!
Antwoord	Toortsie sê:	Oktober 24, 2016 om 7:03 nm	Jong, ek gaan die mense uit hul geloof uit skok!
Antwoord	Terug pieng: Vroue laat die koppe rol | Toortsie, Kameel en Bokbaaivygie se blog